kurumikz/Cleaned-Kazakh-Wikipedia huggingface dataset:
Михаил Викторович Кирпичев

Михаил Викторович Кирпичев (1879 жыл, Петербург - 1955 жыл, Мәскеу) — жылу техникасы мен жылу физикасы саласындағы КСРО ғалымы, КСРО Ғалымдар академиясының академигі (1939). Петербург технологиялық институтын бітіргеннен кейін (1907) политехникалық институтта қызммет етті (1920) жылдан проф). В.Л. Кирпичевтың баласы. 1932-1935 ж. Москва Орталық қазан-турбина иснтитутының ғылыми жетекшсісі; 1933-1935 жылдары Г.М. Кржижновский атындағы энергетикалық институтта, Мәскеудің химиялы машина жасау және энергетикалық институтында жұмыс істеді. КСРО-да бірінші болып қазанды агрегаттардағы процестердің физикалық негізін зерттеді, жылулық модельдеу теориясының негізін жасады. КСРО Мемлекеттік сыйлығының лауреаты (1940),Ленин орденімен және басқа ордендермен, медальдармен марапатталған. Қолданылған әдебиет *Қазақ Совет Энциклопедиясы, Алматы 1974 жыл, 5 том, бас редакторы М.Қ. Қаратаев, 450 бет
Феликс Кроос

Феликс Кроос (; 12 наурыз 1991 жыл, Грайфсвальд) — Германия елінің футболшысы, алаңда жартылай қорғаушы және шабуылшы ретінде ойнай алады. Тони Кроостың кіші інісі. Мансабы Клубтық Грайсвальд қаласы Шеневальде ауданында туылып, өскен. 1997 жылы «Грайфсвальдер» клубының мектебінде тәрбиеленді де, сол клубтың құрамасында болды. Кейінірек сол, жастарға арналған команданың бастығы болып Феликс Кроостың әкесі болды. Әкесі 2002 жылы Ганза клубының бапкері болған кезде, балалары онымен бірге Ростокқа көшіп, жас құрамада болған. 2006 жылы өткен U-16 чемпионатында бірінші рет Германияның ұлттық құрамасында ойнаған. Сол чемпионатта Феликс Кроос 8 ойында 6 гол кіргізді. 2010 жылдың маусымында Феликс Кроос бремендік Вардермен 2013 жылға дейін келісім шарт орнатты. Кроостың дебюты 2010 жылдың 24 қарашада, Чемпиондар Лигасында «Тоттенхэм Хотспур»-ға қарсы болды. Ол 55 минутта басқа ойыншымен ауысып, алаңға шықты. Немістік «Бундеслигадағы» Феликстің бірінші дебюті 2010 жылы 24 қарашада «Санкт-Паулиға» қарсы болды. Сол ойында ол бастапқы құраманың ішінде болды. Феликс Кроостың бірінші «Бундеслигадағы» голы 2013 жылы 24 қарашада «Шальке 04-ке» қарсы, 22 минутта болды. Дереккөздер Сілтемелер * [https://www.fc-union-berlin.de/de/fussball/profis/kader/detail/Felix-Kroos-1518R/2018-19-59j/ Профилі]
Даниэл Алвес

Даниэл Алвес да Силва (; , Жуазейру, Баия) — оң қапталдағы қорғаныс шебіндегі бразилиялық ойыншы. Қазіргі таңда "Барселона" футбол клубының сапында және Бразилияның ұлттық құрамасында өнер көрсетеді. Клубтық мансабы Барселона 2008 жылы 7 маусым күні Дани "Барселона" клубымен 5 жылдық келісімшартқа тұрады. "Барселона" Даниель үшін 35,5 млн еуро төлейді. "Барселона" сапына ол "Милан" сапына кеткен Джанлука Дзамброттаның орнына келеді. 2009/10 маусымында Мартин Касерес италияндық "Ювентус" сапына кеткен соң Дани Алвес өзіне 2-ші нөмірді алады, ал 2013/14 маусымда Дани Эрик Абидальдың құрметіне 22-ші нөмірді тандайды. Дани Алвес "Барселона" сапында үздік ойын өнерін көрсетеді. Дани стандартық жағдайларды және алыстан соққы беруді жақсы көреді. Сонымен қатар Алвес шабуылдарғада жиі қатысады. Дани Алвестың голдары 2011 жылы 29 қазан күні Дани "Мальорка" клубының қақпасына 28 метрден керемет гол соғады. 2012 жылы 25 қаңтар күні Дани Алвес мадридтық "Реал" командасының қақпасына шешуші гол соғады. Дани соққан голдың арқасында "Барселона" жеңіске жетіп Испания кубогының келесі кезеңіне өтеді. 2013/14 маусымында Чемпиондар лигасында Дани Алвес "Манчестер Сити" командасымен 2 кездесуде 2 гол соғады. Ұлттық мансабы Ұлттық құраманың сапында Дани ең алғаш "Кувейт" командасына қарсы шығады. 2007 жылы 15 шілде күні Дани Алвес "Аргентина" командасының қақпасына шешуші гол соғып өз командасына Америка Кубогын алып келеді. Жетістіктері
Алексей Давидович Мачавариани

Алексей Давидович Мачавариани (; 1913—1995) - кеңес композиторы, КСРО халық артісі., профессор. 1936 ж. Тблиси консерваториясын (C.В. Бархудрян мен П.Б. Рязановтың композиция сыныбы бойынша) бітірді. Өнері 1935 жылдан басталды. У.Шекспирдің "Отеллосы" негізінде жазылған балеті (1957, 1961 ж. "Венеция мавры" деген атпен Грузин опера және балет театрында қойылды) совет балет өнерінің елеулі шығармасы болды. "Ана мен бала" операсының (1945, Грузин опера және балет театры), "Отанымның бір күні" ораториясының, фортепьяно мен скрипкаға арналған концерттердің, фильмдер мен спектальдерге жазылған әндердің авторы. 1962-68 ж. Грузин Композиторлар одағының председателі. 1939 жылдан Тблиси консрваторясында педогокикалық қызметпен айналысады. 6-7 рет сайланған КСРО Жоғарғы Советінің депутаты. КСРО мемлекет сыйлығының лауреаты (1951, 1971). Ленин ордені және «Құрмет Белгісі» орденімен марапатталды. Дереккөздер Дереккөздер
Стефан Данаилов

Стефан Ламбов Данаилов (9 желтоқсан 1942) - болгариялық актер, режиссер, педагог, саясаткер. Болгарияның ең танымал актерлерінің бірі. 1960-90- жылдарында КСРО, Италия және АҚШ-та көп фильмдерге түскен. Болгарияның еңбек сіңірген әртісі(1975), Болгарияның халық әртісі (1983), Болгарияның мәдениет министрі (2005-2009). Өмірбаяны Стефан Данаилов 1942 жылдың 9 желтоқсанында Болгария патшалығының София қаласында дүние есігін ашқан. Стефан 14 жаста болған кезінде «Следы остаются» фильмінде түсіп, өнеріне жол ашады. 1966 жылы ВИТИЗ (қазіргі НАТФИЗ) бітіреді. 1968 жылы «Первый курьер» фильмінде басты рөлге ие болып, болгариялық және совет кинематографисттерімен бірге түседі. Одан соң, «Братушка», «Юлия Вревская», «Берега в тумане», «Большая игра», «Западня» атты шығармаларында түсіп, совет көрермендерінің жылы ықыласын иеленеді. 1969 жылы «На каждом километре» сериалында Николай Деянов атты майордың рөлімен түседі. Фильм өз отаны Болгарияда және Совет үкіметінде үлкен табыс әкеледі. Кең атақ-данқты «Спрут» атты италиялық сериалына Нуццо Марчино кейіпкері ретінде түсуінің көмегімен алады. Н. Массалитинов атындағы Пловдивская, Болгариялық әскер және И. Вазов атындағы Халық театрларында жұмыс жасайды. 1988 жылдан Стефан Данаилов оқытушылық қызметпен шұғылдана бастайды. К.Сарафов атындағы театр және кино өнерінің академиясында профессор атанады. 2005-2009 жылдарында Болгарияның мәдениет министрі атағына ие болды. 2011 жылы БСП партиясының вице-президентіне үміткер болған. Отбасы Стефан Данаиловтың атасы - Васил Костов Данаилов, болгариялық төңкерісші, ВМОРО мүшесі. Әкесі - Хараламби Василев Данаилов, болгариялық экономист. Анасы- Евдокия Данаилова. Әпкесі- Росица Данаилова, болгариялық актриса. Әйелі - Мария Димитрова Цанкова-Данаилова, болгариялық модель. Дереккөздер Сыртқы сілтемелер * [http://www.imdb.com/name/nm0199102/ Стефан Данаилов] * [http://new.nationaltheatre.bg/bg/2012-04-13-11-11-40/troupe/actors/item/189 Стефан Данаилов]
Владимир Михайлович Комаров

Владимир Михайлович Комаров (1927 жыл Мәскеу — 1967 жыл Орынбор облысы) — КСРО ұшқыш-ғарышкері, инженер-полковник, Совет Одағының екі мәрте Батыры. В. М. Комаров Әскери-Әуе Күштеріінің арнайы орта мектебін, Борисоглеб және Батайск әскери-авиация училищелерін бітірді. 1949 жылдан бастап иетребитель авиациясында қызмет істеді. 1959 жылы ұшқыш Жуковский атындағы Әскери-әуе инженерлік академиясын тәмамдады, кейін таңдаулы ұшқыштардыц бірі ретінде оған авиация техникасының жаңа түрлерін сынау сеніп тапсырылды. 1960 жылы іріктеу комиссиясынан өтіп, ғарышкерлер тобына алынды. Комаровтың ұшқыш және инженер ретіндегі жақсы дайындығы еске алынып, оған дүние жүзінде тұңғыш көп орынды «Восход» космос корабліінің экипажын басқару тапсырылды. В. М. Комаров «Союз-1» жаңа космос кораблін сынау кезінде қаза тапты. Кремль қабырғасында жерленген. В. М. Комаров екі мәрте Совет Одағы Батыры атағына ие болды, Қызыл Жұлдыз орденімен, медальдармен наградталды. Дереккөздер
Майкл (фильм)

Майкл - 1996 жылғы Нора Эфронның фильмі. Сюжеті Басты жаңалықтар жайлы хабарлайтын басылымға бір ауылдан хат келеді. Ол хатта тұрғын үйлердің бірінде алты ай шамасында қанаттары бар періште өмір сүретіндігі жайлы айтылған. Оның аты Майкл болатын. Жұмысынан айырылуға біршама ғана қалған репортерлердін бірі осы жұмысты қолға алып, періштені Чикагоға алып келу жайлы бұйрық алады.Онымен бірге "перішенің" маманы мен бір иттің иесі жолға бірге аттанады. Олар берілген жерге келіп, Архангел Михаилдың өзімен танысады... Актерлері * Архангел Михаил (Майкл) — Джон Траволта * Дороти Винтерс — Энди МакДауэлл * Франк Куинлан — Уильям Хёрт * Вартан Малт — Боб Хоскинс * Хьюи Дрисколл — Роберт Пасторелли * Панси Милбанк — Джин Степлтон * Джой Лорен Адамс * Карла Гуджино * Том Ходжес * Валлас Лангам Дереккөздер
Юрий Владимирович Лодыгин

Юрий Владимирович Лодыгин (26 мамыр 1990 жыл, Владимир, КСРО) — ресейлік футболшы, қақпашы. Мансабы Клубтық 2013 жылы 7 маусым күні Юрий Санкт-Петербургтық "Зенит" командасымен 3 жылдық келісім шартқа тұрады. "Зенит" Юрий Лодыгин үшін 800 мың еуро құрады. "Зенит" сапында Юрий ең алғаш 2013 жылы 17 шілде күні "Краснодар" командасына қарсы ойнайды. 2014 жылы 24 наурыз күні Юрий "Крылья-Советов" командасына қарсы ойында 2 пенальти соққысын қайтарады. 2013/14 маусымының қортындысы бойынша Юрий Лодыгин "Зенит" командасының ең үздік ойыншысы атанады. Ұлттық Рессей ұлттық құрамасының сапында Юрий ең алғаш 2013 жылы 19 қараша күні Оңтүстік Кореяға қарсы ойнайды. Жеке өмірі Юрийдың анасымен ағасы Грецияда тұрады. 2014 жылы 10 қаңтар күні Марианна Саввидуға үйленеді. Олардың қыздары бар, оның есемі Анастасия. Дереккөздер
Антанас Мацкявичюс

Антанас Мацкявичюс (1828 жыл, Расейн, Литва, Кельмес ауданында - 1863 жыл Каунас) — революционер-демократ. Литван шаруалар көтерілісі басшыларының бірі. Киев университетінде оқыған, діни семинарияны бітірген. Помещектерге, патша өкіметіне қарсы күресу, басыбайлықты жою, помещик жерін шаруаларға тартып әперу қажет деген көзқараста болған. Литван, поляк, белорус халықтарының азаттық күресін орыстың революция қозғалысымен біріктіруді қуаттады. 1863 ж. Польша ОК мен Литван комитеті Вильнюсте көтеріліс жасау туралы манифест жариялағанда Мацкявичюс шаруалар отрядын басқарды. Кейін З.Сераковский басқарған біріккен көтерілісшілер армиясы құрамында соғысты. Ол қаза тапқаннан кейін бүкіл Ковен губернясындағы көтерілісшілер отрядын басқарды. 1863 ж. 5 Желтоқсанда Мацкявичюс қолға түсіп, өлтірілді. Дереккөздер
Энди МакДауэлл

Розали Андерсон «Энди» Макдауэлл (; 21 сәуір 1958, Гаффни, Оңтүстік Каролина, АҚШ) — америкалық актриса және модель. "Алтын камераның" және мәртебелі "Сезар" иегері. Балалық шағы Розали Андерсон МакДауэллдің анасы музыка пәнің мұғалімі, ал әкесі орман өнеркәсібінің жұмыскері болып жұмыс атқарған. Эндидің Беверли атты апайы бар. Жастық шағында Stage Door деген ресторан-барда қызмет етіп, 1980 жылдардың басынан Yves Saint Laurent, Vassarette, Armani perfume, Sabeth-Row, Mink International, Anne Klein, Bill Blass сияқты брендтерде модель болып жұмысқа тұрған. Мансап Модель болған кезінде, Макдауэлл 1984 жылы «Грейстоук: Легенда о Тарзане, повелителе обезьян» фильмінде түседі. Ал актерлық шеберлікке үйрететін курстарға барған соң, 1980 жылдан бастап белсене түсе бастаған. 1989 жылы «Секс, ложь и видео» фильміне түсіп, танымал атанған. Осы фильмнің арқасында үздік әйел кейіпкері ретінде «Независимый дух» премиясын және «Алтын глобус» сыйлығының номинанты атанады. «Вид на жительство» (1991), «День сурка» (1993) и «Четыре свадьбы и одни похороны» (1994) фильмдерінде басты рөлдерді ойнап, тағы екі «Алтын глобус» номинациясын иеленеді. 1993 жылы «Короткие истории» фильмінде түседі. 2001 жылы «Клуб неудачниц» фильмінде рөлге ие болғанымен де, бұл жоба үлкен жетістіктерге жете қойған жоқ. Жеке өмірі 1986-1999 жылдарда Пол Кволлимен (ағыл. Paul Qualley) некеде болады. Олардың екі қыздары және бір ұлы бар. 2001—2004 жылдарда Рет Хартцог атты жеке кәсіпкердің әйелі болған. Дереккөздер Сыртқы сілтемелер * * *
Махмұд Шабустари

Махмұд Шабустари ибн Абдулкәрім (1287-1320) - әзірбайжан философы-пантеист. Махмұд Шабустаридың "Құпия-сыр бақшасы" деп аталған философиялық поэмасы ағылшын, неміс, француз, түрік тілдеріне аударылды. Махмуд Шабустари Платонның дүние екі жақты дегеніне қарсы шығып, "дүние біртұтас", "болмыс сырттай алуан түрлі болғанымен, іштей біртұтас" - дейді. Махмуд Шабустаридың пікірінше, тәңір мен табиғат біртұтас болып жаралған; құдай табиғатпен имманентті, онымен ажырамастай бірлікте. Махмуд Шабустари сонымен бірге "форма материясыз, материя формасыз сияқты, болмыссыздан басқа ешетеңе емес", дүниедегі барлық заттар болмыссыздықтың осы екі түрінен құралады деп ұйғарды. Махмуд Шабустари органикалық дүние ұзақ эволюциялық жолдан өтіп барып неорганикалық дүниеден пайда болды дегенді айтады. Төрт элементтің (от,ауа, су, жер) қосындысы мен араласуынан, - деп жазды ол, - минералдар пайда болады, минералдардан өсімдік, өсімдіктерден жануарлар, жануарлар дүниесінен (әбден жетілгеннен кейін) адам пайда болды. Махмуд Шабустари адам ұзақ эволюцияның нәтижесі, тікелей маймылдан шыққан дейді. Дереккөздер
Махмұд Ялавач

Махмұд Ялавач (түркі ялавач — «елші»; ? — 1254 жыл) - монғолдардың Мәуереннаһрдағы бірінші даругачиі. Монғолдар Орта Азияға шапқыншылық жасамас бұрын Шыңғысханның Хорезм Мұхаммед шаһқа жіберген үш елшісінің бірі. Шыңғысхан Дешті Қыпшақ және Мауараннахрды басып алғаннна кейін Үгедейдің Мауараннахрдағы даругачиі болды. Тарихшы Жувейнидің айтуына қарағанда, Махмуд-Ялавач және оның баласы Масуд бектің тұсында моңғол шапқыншылығы бәсеңдеп, Бұхардың экономикасы, мәдениеті мен ғылымы өркендей түскен. Махмуд-Ялавач моңғолдардың Қытайдағы даругачиі болды (1251-59). Дереккөздер
Густав Кирхгоф

Густав Роберт Кирхгоф (; 12 наурыз 1824, Кёнигсберг — 17 қазан 1887, Берлин) — неміс физигі, Берлин Ғалымдар академиясының мүшесі (1874), Петербург Ғылымдар академиясының корреспондент мүшесі (1862). 1846 ж. Кенигсберг университетін бітірген. Бреслау (1850) және Гейдельберг (1854) университетінің профессоры. 1875 жылдан бастап Берлин университетінің математика-физика кафедрасын басқарды. Ол оптикамен, электродинамикамен және физиканың т.б. салаларымен айналысқан. 1847 ж. тарамдалған электр тізбегінде электр тоғының бөліну заңын, ал 1859 ж. неміс химигі Р.В. Бунзенмен бірге спектрлік анализ тәсілін ашты. 1859 ж. жылулық сәле шығару құбылысының негізгі заңдарының бірін ашты және физикаға абсолют қара дене ұғымын енгізді. Дереккөздер
Мэтт Деймон

Мэттью Пейдж «Мэтт» Деймон (, 8 қазан 1970, Кембридж, Массачусетс, АҚШ) — америкалық актер, продюсер. «Ақылды Уилл Хантинг» (1997) фильмі үшін «Ең үздік сценарий», «Оскар сыйлығы» және «Алтын глобус» сыйлықтарының жүлдесінің номинанты атанған. «Ақылды Уилл Хантинг» (1997), «Қатардағы жауынгер Райанды құтқару» (1998), «Догма» (1999), «Талантты мистер Рипли» (1999); «Оушеннің он бір досы» (2001), «Оушеннің он екі досы» (2004), «Оушеннің он үш досы» (2007); «Борнның жеке тұлғасы» (2002), «Борнның үстемдігі» (2004) және «Борнның талабы» (2007) драмаларында және Мартин Скорсездің «Жолдан тайғандар» (2006) фильмінде түскен. Балалық шағы Мэттью Пейдж Деймон 1970 жылы 8 қазанда Массачусетс штатының Кэмбридж қаласында дүнмеге келген. Оның әкесі, Кент Дэймон, алым инспекторы, ал анасы, Нэнси Карлсон-Пейдж, Лесли колледжінің профессоры, кіші сынаптардың білімінің маманы болып жұмыс атқарған. Мэттің 1967 жылы туған Кайл атты үлкен ағасы бар. 1973 жылы, Мэтт Деймон 3 жаста болғанында, оның ата-анасы ажырасып, Кайл екеуі анасынаң қармағында қалады. Олар өмір сүрген үйде олардан басқа тағы 5 отбасы тұрған. Мансап Ең бірінші рөлдерін студент болып жүрген кезінде алған. 1996 жылы «Ұрыстағы ерлік» фильмінде Дензел Вашингтонмен және Мэг Райанмен бірге түседі. 1998 жылы «Қатардағы жауынгер Райанды құтқару» фильмінде Стивен Спилбергтің рөлін ойнайды. 1998 Кевин Смиттің «Догма» атты комедиясында Бен Аффлекпен бірге және Энтони Мингелланың «Талантты мистер Рипли» атты фильміде түседі. «Талантты мистер Рипли» фильмінде басты рөлді иелену үшін Мэтт 13,5 кг арықтайды. Оған қоса, ол пианинода ойнауды үйренуге мәжбүр болады. Жеке өмірі Мэтт Деймон 2005 жылдың 9 желтоқсанында Нью-Йорк қаласында аргентиналық Люсьяна Баррозоға үйленеді. Олар 2003 жылы Майамиде танысқан. Қазіргі кезде екеуінің үш қыздары бар. 2006 жылдың 11 маусымында Изабелла, 2008 жылдың 20 тамызында Джиа Завала және 2010 жылдың қазан айында Стелла Завала атты қыздары дүниеге келген. Люсьянаның бірінші күйеуінен Алексия атты қызы бар. Дереккөздер Сыртқы сілтемелер *
Жигмонд Кишфалуди-Штробль

Жигмонд Кишфалуди-Штробль (; , Альшорайк — , Будапешт) - венгр мүсіншісі, ВХР-дің халық суретшісі (1952), КСРО Көрсемсурет академиясының құрметті мүшесі (1958). Будапештегі Сән және қосалқы өнер институтында (1900-1905), Венадағы қосалқы өнер академиясында (1905-1906) және Париждегі Жюлиан академиясында. (1906-1908) оқыды. 1924 жылдан Будапешт Көркемсурет академиясының профессоры. 1910-1920 ж. негізінен динамикалық композияциясымен ерекшеленетін монументті-сәндік пластикалар («Садақшы», қола, 1918-1919, Ленинград, Эрмитаж) жасады. Венгрияда халық өкіметі орнағаннан кейін, Жигмонд Кишфалуди-Штробльдің негізгі еңбектері өмірге келді: Геллерт тауындағы (Будапешт) маңы Бостандық ескерткіші, портреттер («Сомерсет Моэм», 1948) және қондырмалы мүсінге жататын шығармалары («Шалғышы», 1954). Кошут атындағы Сыйлықтың лауреаты (1950, 1953). Қолданылған әдебиет * Қазақ Совет Энциклопедиясы, Алматы 1974 жыл,5 том, бас редакторы М.Қ. Қаратаев, 455 бет Сыртқы сілтемелер *
Клеенка

Клеенка — өсімдік майынан, жоғары стирольді синтетикалық латекстен, пластификатталған поливинилхлоридттен алынған су өткізбейтін затпен өңделген мата. Клеенкаға жылтыр және түкті маталар, кейде жұмсақ болу үшін паралон пайдаланылады. Клеенка тұрмыста, полиграфияда және жиһаз өндірісінде, медицинада, т.б. қолданылады. Ол эластикалы әрі жұмсақ, берік болуы, 1,5-5 кг/м² қысымға дейін су өткізбеуі қажет. Клеенка қандай зат жағылатынына қарай майлы, латексті, поливинилхлоридті деп үшке бөлінеді. Майлы клеенка жасау үшін кендір майын кайнатып, оған каолин және пигментті бояу қосады да, матаға бірнеше рет жағады. Әр жаққан сайын кептіріп әрі каландрлап отырады. Ең соңында бетіне сурет салады да, лак жалатады. Латексті клеенка Латексті клеенка жасау үшін жоғары стирольді латексті қоспа дайындап онымен матаны 496 рет өңдейді, әр өңдеуден өткен сайын кептіріп, отырады. Сонымен қатар әшекей салу, лактау, бедерлі суреттер басу және вулканизациялау процестерінен өтеді. Поливинилхлоридті клеенка жасауда поливинилхлоридтің эмульсиялық және суспензиялық түрлері пайаланылады. Эмульсиялық поливинилхлоридтен пластификаторлар араластырылған паста жасалып, әр түрлі толтырғыштар мен пигменттер қосылып, мата бетіне жағылады да 200ºС температурада өңделді, сосын оны каландрлап алып суытады. Суспензиялық поливинилхлоридке пластификаторлар араластырылып жасалған ұнтақ масса ыстық өңдеуден өткенде созылымды қоспаға айналады да матаға жағылады. Суыған соң түрлі түсті өрнек салынады. Дереккөздер
Феликс Клейн

Феликс Христиан Клейн (; 1849—1925) - неміс математигі, Берлиндегі Германия Ғалымдар академиясының корреспондент мүшесі (1913). 1872 жылдан Эрланген университетінің, 1875 жылдан Мюнхен Жоғары техникалық мектебінің, ал 1880 жылдан Лейпциг университетінің профессоры. Негізгі еңбектері евклидтік емес геометрияларға, үздіксіз топтар теориясына, алгебралық теңдеулер теориясына, эллипстік және автоморфты функциялар теориясына арналған. Өзінің геометриялық идеяларын «Геометриядағы жаңа зерттеулерді салыстыра отырып шолу» (1872) атты еңбегінде баяндаған. «Математише аннален» («Mathemattische Annalen») журналының 40 жылдай бас редакторы болған. Қолданылған әдебиет * Қазақ Совет Энциклопедиясы, Алматы 1974 жыл,5 том, бас редакторы М.Қ. Қаратаев, 468 бет
Жорж Клемансо

Жорж Бенжамен Клемансо (, 1841 жыл, Муйрон-ан-Паре, Вандея департаменті — 1929 жыл, Париж) — француз саяси және мемлекеттік қайраткері. Мамандығы - дәрігер. Франция академиясының мүшесі (1918). Екінші империя кезінде радикалдық-республикалық қозғалысқа қатысты. 1870-1871 Фрнацияның Пруссияға қарсы соғыстағы сәтсіздіктеріне қарамастан, соғысты соза беруді жақтады. Ұлттық жиналыстың депутаты ретінде 1871 жыл Франкрутте жасалған уақытша бітім шартына қарсы дауыс берді. 1871 жыл Париж Коммунасы күндерінде коммуналарды версальдықтармен татуластырмақ болды. Буржуазиялық республикалық қозғалыста «әсіре солшылдарға» қосылды. 1906 - 1909 жыл француз үкіметін басқарды. Бірінші дүниежүзілік соғыс кезінде Клемансо милитаристік насихат жүргізді. Кеңес Ресейге қарсы қарулы интервенцияның инициаторы болды, ақ гвардия генералдары - Колчак пен Деникинге көмектесті, 1919 ж. Венгр Кеңес Республикасын құлатуға ат салысты. Клемансо 1920 жылы президент сайлауында жеңіліске ұшырағаннан кейін саяси қызметтен біржолата кетті Дереккөздер
Көкқұйрықтар

Көкқұйрықтар туысы - Қазақстан фаунасындағы торғайтәріздес құстар отрядына сайрақ тұқымдастарға жататын 13 туыстың біреуі. Бұлқын қауырсындарының ұшы майысқақ ине тәрізденіп келетін қызылқұйрықтар мен бұлбұл құстарға жақын, шағын денелі құстар. Еуразия тайгасынан, Азияның оңтүстігіндегі тау ормандарында қоныстанып, бунақденелілермен қоректенетін нағыз орман құстары. Көкқұйрықтар туысында 5 түр бар, Қазақстанда бір түрі – көкқұйрық кездеседі. Сипаттама Көкқұйрық - сырттай қарағанда қызылқұйрық сияқты шағын денелі (20 г шамасында) құс. Уақытының көпшілігін ағаш және бұталардың бөрікбасында өткізеді, алайда жерге де түседі, жерге секектеп жүреді. Тасшыбшық тәрізді тәрізді иіліп, тізесін бүгеді де, қызылқұйрық тәрізді ұйрығын селтендетеді. Бунақденелілерді ауадан аулаған кезде шыбыншыны еске түсіреді, ал шақыру белгісі саяшыл сарықасқаға көбірек ұқсайды. Ересек аталықтар - жонының көк түсінен, ал аналықтар және жас аталықтар денесіндегі жабын қауырсындардың жалпы зәйтүн түсті қоңырқай өңімен бірге құйрықүсті реңінің көгілдірлігі бойынша оңай танып білінеді. Еуразия тайгасында таяуда ғана республиканың ең шығыс шекарасына жақын Алтай ормандарында ұлайтын орындары табылды. Солтүстік және Шығыс Қазақстанның басқа жерлерінде қыркүйек-қазанда оқта-текте ұшып өткен кезде кездеседі. Дереккөздер * Мектеп энциклопедиясы, Құстар, жануарлар құстар сериясы, Алматы 2010
Луи Де Фюнес

Луи де Фюнес (, толық есімі Лиу Жермен Давид де Фюнес де Галарса, ; 31 шілде 1914, Курбевуа — 27 қаңтар 1983, Нант) — француздық киноактер, режиссер, дүние жүзіндегі ең танымал актерлердің бірі. Өмірбаяны Луи Де Фюнес Де Галарса 1914 жылдың 31-шілдесінде Курбевуа жерінде дүниеге келген. Әйгілі жұлдызың ата-анасы Севилья қаласында өмір есігін ашқан. Оның әкесі, Карлос Луис де Фунес де Галарса заңгерге оқысы да, Францияға көшкен соң, басқа салада жұмыс жасайды. Фюнестің ата-анасы 1904 жылы Францияға көшіп кетеді, себебі олардың ата-аналары екеуінің үйленгенін құптамады. Луи де Фюнес кішкентай болған кезінде, достары оны «Фюфю» деп атады. Ол француз, испан, ағылшын тілін жақсы білген. Жастық шағында сурет салғанды, фортепианода ойнағанды ұнатқан. 1936 жылы Луи Де Фюнес Жермен Луиза Элоди Карруай атты қызбен үйленеді. Екеуінің Даниэль атты ұлдары дүниеге келеді. Бірақ, екеуінің жұбы 1942 жылы ажырайды. Содан, Луи музыка мектебінде оқытушы болып жүргенінде Жанна Августина де Бартелеми де Мопассан атты хатшы қызға ғашық болып, 1943 жылы екеуі отбасы құрайды. Луи 1983 жылы қайтыс болғанша дейін, ғашықтар 40 жыл бірге өмір сүреді. Екеуінің Патрик және Оливье деген ұлдарлы өмірге келеді. Соғыс біткен соң, Фюнес өзін кино саласында сынап көреді. 1945 жылы Жан Стелидің «Барбизонское искушение» атты фильмінде түседі. Алайда, бұл жоба оған еш танымалдылық әкелмеді. 1958 жылы «Не пойман — не вор» фильмінде басты рөлге ие болып, үлкен табысқа қол жеткізеді, шет елдерде танымал болады. Луи Де Фюнес 1983 жылы 27 қаңтарда жүрек ауруынан өмірден өтеді. Дереккөздер Сыртқы сілтемелер * * [http://www.web-yan.com/defunes/ Луи де Фюнес жайлы бірінші Ресейлік сайт]
Unity

Unity : * Unity — мультиплатформалы ойындарды дамытуға арналған құрал. * Unity — Canonical компаниясы машықтандыратын жұмыс устелінің қабықшасы. * Unity — органмен джаз орындайтын Ларри Янгтың студиялық альбомы . * Unity — Rage неміс хэви-метал тобының студиялық альбомы. * Unity — 311 америкалық рок тобының демо-альбомы. * Unity — америкалық хардкор-панк тобы. * Unity — транс-тынықмұхитты суасты коммуникациялық кабельдің кодты атауы.
Вацлав Клаус

Вацлав Клаус (19 маусым 1941 жылы, Прага) — Чехияның екінші президенті(2003-2013) . Бұрынғы премьер-министр, ең ықпалды чех саясаткерлердің бірі, МГУдің мәртебелі профессоры. Белгілі евроскептиктерден бірі болып табылады. Өмірбаяны "Сыртқы сауда" саласында оқып, 1963 жылы экономиканың жоғарғы мектебін бітіреді. 1963 жылдан 1970 жылға дейін Чехословакия академиясында ғылыми қызметкер болып жұмыс істеді. Еліндегі жүргізіліп жатқан саясат жайлы жаман ойда екенін көрсеткені үшін жұмыстан шығарылады. 1971—1988 жылдар аралығында Чехословакияның халық банкінде жұмыс жасайды. 1989 «Азаматтық форум» атты бұқаралық саяси қозғалыстың белсенді мүшесі атанады. Клаус Азаматтық бұқара партиясының негізін салып, 2002 жылға дейін оңың төрағасы болды. Ол қазіргі кезге дейін партияның мәртебелі төрағасы болып қалды. 1989 жылдың желтоқсанынан 1992 жылдың шілдесіне дейін Чех және Словакия Федерациялық Республиканың финанс министрі болып, Дүниежүзілік банк пен Еуро банкінің төрағасы болып жұмыс жасайды. 1991 жылы Чех Республикасының төрағасының орынбасары болады. 1992 жылы, ел Чехия және Словакия болып бөлінгеннен кейін, Чех Республикасын 1997 жылдың қарашасына дейін басқарды. 2003 жылдың 28 ақпанынан 2013 жылға дейін Чех Республикасының президенті болды. Үйленген, екі баласы бар. Орыс және ағылшын тілінде жақсы сөйлей біледі. Дереккөздер Сыртқы сілтемелер * [http://www.radio.cz/ru/statja/38103 Вацлав Клаус —Чехияның жаңа президенті]
Диполь

Атом ядросының 1 диамтері 10 ^ -15 м шамалас болатындығын білеміз (8,18 - сурет). Атомның электрондық бұлтының ә радиусы жуықпен 10 ^ -10 м. Ядро мен электрондық бұлттың өлшемін салыстырып, атомның ядросын бұлттың ортасында орналасқан нүкте деп алуға болатынын көреміз, Сыртқы электр өрісі жоқ кезде оң және теріс зарядтардың орталығы сәйкес келеді (8,18, а -сурет). Егер осы атом кернеулігі электр өрісіне түссе, онда бұлт өрістің бағытына қарсы бағытта ядроға қатысты қайсыбір L қашықтықта ығысады (8,18 ә-сурет). Бұлттың барлық теріс зарядын оның орталығында жинақталған деп, ал электр өрісіндегі тұтас атомды шамалары жағынан өзара тең, ал таңбалары қарама - қарсы екі зарядтың жүйесі деп қарастыруға болады, олар бір-бірінен L қашықтықта орналасқан (8,19 сурет). Мұндай жүйені Диполь деп атайды. Демек, атом сыртқы электр өріске тап боллған кезде ол электрлік дипольге айналады, ал диполь диэлектриктегі сыртқы электр өрісін әлсірететін өзінің меншікті электр өрісін тудырады. көбейтіндісі дипольдің электрлік моменті деп аталады. Электрлің момент - дегеніміз - L бойымен теріс зарядтан оң зарядқа қарай бағытталған вектор (8,19 сурет), оның модулі көбейтіндісімен анықталады. Қолданылған әдебиет * Физика Б. Кронгарт, В. Кем, Н. Қойшыбаев (Жалпы білім беретін мектептің жаратылыстану-математика бағытындағы 10-сыныбына арналған оқулық) Алматы "Мектеп" 2006 ж.
Көрікті островския

Көрікті островския - Монотипті Орта Азиялық туыс өкілі. ОҚО-да кездеседі. Орта Азиядағы әдемі өсімдіктердің бірі. Олигоценнен сақталып келген (30 млн.жыл) ескі түр. Ол кезде ірі жапырақты ормандар кең тараған. Биіктігі 1,5 м, гүлдері ірі, (ұзындығы 10 см, диаметрі 12 см). Олар шашыраңқы пирамидалы гүлшоғырының ұзын гүлтабанына орналасады. Островския маусымда гүлдейді, шілдеде жеміс береді. Жемістері ірі болады. Тұқымы қысыңқы, сопақ, жіңішке қанаттарымен. Островския тек тұқымымен ғана көбейеді. Алғашқы рет тұқымы себілгеннен кейін 10 жылда гүлдейді, түр толығымен қорғауды қажет етеді. Қазақстанның Қызыл кітабына енгізілген. Көптеген шетелдік ботаникалық бақтарда декоративті өсімдік ретінде өсіріледі. Қазақстанда Алматы ботаника бағында байқаудан өткізілген. Дереккөздер
Қотырқой асуы

Қотырқой – Үлкен Қотырқой тауының батысындағы асу. Географиялық орны Жетісу облысы Кербұлақ ауданы Бостан ауылының солтүстігінде 8 км жерде орналасқан. Жер бедері Ең биік жері шамамен 1600 м. Мамыр-қазан айларында салт адам өте алады. Беткейлік шайылумен бірге бойлық эрозия әрекеттері күшті дамыған. Солтүстігінен Көктал, оңтүстік беткейінен Терісаққан өзендерінің салалары бастау алады. Асу Күреңбел мен Ынтымақ елді мекендерінің жол қатынасын байланыстырады. Дереккөздер
Марк Руффало

Марк Алан Руффало (, 22 қараша, 1967, Кеноша, Висконсин, АҚШ) — америкалық киноактер. «Вид сверху лучше» (2003), «Зодиак» (2007), «Остров проклятых» (2010) және «Мстители» (2012) сияқты фильмдердің арқасында танымал болған. «Детки в порядке» (2010) және «Охотник на лис» (2014) жобаларынағы атқарған жұмысы үшін көптеген сыйларды иеленген. Өмірбаяны Марктың әкесі-суретші, ал анасы шаштаразда жұмыс істеген. Отбасыларында Марктан басқа тағы үш бала болған. Ол балалық шағын Висконсинде, кешірек — Сан-Диегода өткізген. Мектепті бітірген соң, Марк Лос-Анжелестегі Стелла Адлердің Консерваториясында білім алған. 9 жыл бойы театрда жұмыс жасап, 2000 жылы «Можешь рассчитывать на меня» фильмінде түсіп, танымал атанады. Басында ісігі барына қарамастан, «Соучастник» және «Вечное сияние чистого разума» фильмдерінде түсті. «Детки в порядке» атты жобада түскені үшін 2011 жылы «Оскар» жүлдесінің номинанты атанған. «Охотник на лис» драмасында түскені үшін тағы да «Оскар» сыйлығын алады. Жеке өмірі Марк Суффалоның әйелі - Санрайз Койни. Оның үш баласы бар. Фильмография * 2015 — «Кек алушылар: Альтрон дәуірі» * 2019 — «Кек алушылар: Финал» * 2023 — «Байғұс жандар» Дереккөздер Сыртқы сілтемелер * [http://metro.co.uk/2008/11/04/mark-ruffalos-veggie-nightmare-102021/ Марк Руффало] * [http://www.imdb.com/name/nm0749263/bio Марк Алан Руффало]
Санрайз Койни

Кристина Санрайз Койни (; 17 қыркүйек 1972, Сан-Франциско, Калифорния, АҚШ) — француз-америкалық актриса және жеке кәсіпкер. Өмірбаяны Кристина Санрайз Койни 1972 жылдың 17 қаңтарында Сан-Франциско қаласында дүниеге келген (Калифорния штаты, АҚШ). Санрайз француз тілінде сойлей біледі және біраз уақыт Францияда жұмыс жасаған. Санрайз екі жыл аралығында (2001-2003) киномен айналысты. Осы уақыт аралығында төрт фильмде және телесериалдарда түсіп, Койни жеке кәсіпкер атанады. 2005 жылы зергерлік дүкенін ашады. Жеке өмірі 2000 жылдың 11 маусымында Санрайз Марк Руффало атты актермен некеге отырған. Екеуінің үш баласы бар, ұлы және екі қызы - Кин Руффало (2001), Белла Ноче Руффало (2005), Одетт Руффало (2007). Дереккөздер Сыртқы сілтемелер *
Марк Стронг

Марк Стронг (; туған кездегі есімі — Марко Джузеппе Салуссолиа, 5 тамыз 1963, Излингтон, Лондон) - британдық актер, BAFTA (2004) жүлдесінің номинанты атанған. «Шерлок Холмс», «Пипец», «Совокупность лжи», «Рок-н-рольщик», «Звёздная пыль», «Робин Гуд», «Шпион, выйди вон!» сияқты фильмдерден танымал атанған. Өмірбаяны Марк Стронг 1963 жылы 5 тамызда Излингтонда дүниеге келген. Анасы оның есімін ауыстыру себебі - өзінің достарымен сөйлесуге ыңғайлы болу үшін. Royal Holloway университетінде білім алып, кейіннен Bristol Old Vic театр мектебін бітіреді. Ең бірінші рөлін «Главный подозреваемый» телесериалында атақты Хелен Мирренмен ойнайды. Ең танымал фильмдері және рөлдері: «Шерлок Холмс» -Лорд Блэквуд, «Зелёный фонарь»-Таал Синестро, «Пипец»-Фрэнк Д’Амико, «Робин Гуд» -сэр Годфри және «Шпион, выйди вон!»- Джим Придо. Жеке өмірі Марк Стронг Лондонда әйелі - Лиза Маршаллмен және екі ұлы - Габриэлмен (2005), Романмен (2007) бірге тұрады. Стронг - танымал актер Дэниел Крейгтің жақын досы. Дереккөздер Сыртқы сілтемелер * [http://www.imdb.com/name/nm0835016/ Марк Стронг]
Электр өрісінің энергиясы

заряд өрістің екі нүктесінің арасында орын ауыстырғанда электр өрісі күштерінік атқаратын жұмысы, кернеу тұрақты қалса, болады. Бірақ конденсаторды зарядтағанда, оның астарларындағы кернеу нөлден шамасына дейін артады (8,27 сурет), сондықтан өрістің атқаратын жұмысын есептегенде кернеу үшін оның орташа мәнін алу керек. Сонымен Бұл жұмыс зарядталған конденсатордың энергиясын артыруға кетеді де болады. Осыдан зарядталған конденсатордың энергиясы формуласымен беріледі. болғандықтан, конденсатордың энергиясы үшін тағы бір формула аламыз: , сондықтан Жақыннан әрекеттесу теориясы бойынша өріс мұндай энергияға ие болады. Конденсатордың өрісі оның астарларының арасында жинақталуы себепті, бұл өрістің энергиясы осы кеңістікте біркелкі таралған. Біртекті электр өрісі энергиясының көлемдің тығызды Ѡ_el деп бірлік көлемде жинақталған өріс энергиясымен өлшенетін шамасын айтады. Энергия формуласындағы С шамасын оның SI жүйесіндегі формуласымен алмастырсақ, Бұл теңдіктің оң жағының алымын да, бөлімін де шамасына көбейтіп аламыз. ,ал , олай болса, ал бұдан Электр өрісі энергиясының тығыздығы осы өріс кернеулігінің квадратына тура пропорционал болады. Қолданылған әдебиет * Физика Б. Кронгарт, В. Кем, Н. Қойшыбаев (Жалпы білім беретін мектептің жаратылыстану-математика бағытындағы 10-сыныбына арналған оқулық) Алматы "Мектеп" 2006ж.
Дэниел Крэйг

Дэниел Рафтон Крэйг (; , Честер, Англия) - ағылшын актері. «Казино „Рояль“» (2006), «Квант милосердия» (2008) және «007: Координаты „Скайфолл“» (2012) фильмдерінде Джеймс Бонд кейіпкерінің рөлін ойнап, дүние жүзіне танымал болады. «Девушка с татуировкой дракона» триллерінде Микаэль Блумквисттің рөлімен де танымалдылығы арта түседі. Өмірбаяны Дэниел Крэйг 1968 жылы 2 наурызда Честер қаласында дүние есігін ашқан. Оның ата-анасы ажырасқан соң, Дэниел және апайы Леа анасымен қалады. Олар бірінші Ливерпуль қаласында, кейіннен Хойлэйкте өмір сүреді. Крэйгтің анасы Макс Блонд атты танымал суретшіге тұрмысқа шығады. Крэйг алты жасынан музыкамен айналыса бастайды. Мектепте оқып жүріп, «Hoylake Rugby Club» рэгби командасының мүшесі болады. 16 жасында Лондонға көшіп, «Жастарға арналған халық театрына» түседі. Актерлық карьерасын Дэниел тек 1992 жылдан бастайды. Ол танымалдылығы төмен фильмдерге түсіп, 2001 жылы «Лара Крофт: расхитительница гробниц» фильмінде Джеймс Бондтың рөлін ойнап, бірден даңқы көтеріледі. Кейіннен, Дэниел басқа да дүние жүзіне әйгілі фильмдерге түседі. Жеке өмірі 1992 жылы Дэниел Фиона Лаудонға үйленіп, бір жыл өткен соң, Элла атты қызы дүниеге келеді. Бірақ, 1994 жылы олар ажырасады. Оған қарамастан, екеуі дос болып калды және қыздарын бірге өсіруден тайынбады. 1996-2004 жылдар аралығында Дэниел Хайке Макатч атты неміс актрисамен кездесті. 2011 жылдың 22 маусымында Дэниел ешкімге айтпай, Рэйчел Вайс деген актрисамен Нью-Йорк қаласында некеге тұрды. Олар «Дом грёз» атты триллерде бір отбасы болып ойнағаннан кейін, 2010 жылдың желтоқсан айынан кездесе бастайды. Олардың тойында тек 4 қонақ болды. Дереккөздер Сыртқы сілтемелер * [http://www.imdb.com/name/nm0185819/ Дэниел Крэйг]
Маха Бандула

Маха Бандула (1782 жыл - 1825, Данубью) - Бирманың әскери қолбасшысы Маха Бандула 19 ғасырдың 20 жылдарының басында Ассам жорықтарын басқарып, бұл князьдықты Бирмаға қосты. 1824 ж. мамырда Маха Бандула Бенгалия аймағын басып кіріп, бірқатар жеңістерге жетті. Артилл. атыстар кезінде қаза тапты. Дереккөздер
Маусымдық тоң

Маусымдық тоң - салқын кезде уақытша қатып, жылы маусымда еритін топырақ қабаты. Еуропа аймағның көпшілік бөлігінде таралған. Маусымдық тоң топырақ горизонтының деформациялануынан, топырақ қабатының бетінде микрорельефтің пайда болуына әкеп соқтырады. Маусымдық тоң қоршаған ортаның ылғалдылығына, заттардың физикалық құрамының өзгеруіне әсер етеді. Су өткізбейтін қабат қызметін атқарады, ылғалдылық мөлшерін шамадан тыс арттырып отырады. Дереккөздер
Маутхаузен

Маутхаузен — неміс-фашистерінің концентрациялық лагері. 1938 жылы Маутхаузен (Австрия) қаласынан 4 км жерде, Дахау коцлагерінің "бөлімшесі" ретінде салынды. 1938 - 1945 жылдар аралығында мұнда 335 мыңға тарта адам тұтқында болды. 122 мыңнан астам адам айуандықпен өлтірілді. Соның 32 мыңнан астамы кеңес азаматтары. Маутхаузендегі коммунистер бастаған астырытын ұйым 1945 жылы 5-7 мамырда көтеріліс ұйымдастырылды. Екінші дүниежүзілік соғыстан кейін мұнда мемориалдық музей ашылды. 1948 жылы Д.М. Қарбышевқа ескерткіш орнатылды. Дереккөздер
Рэйчел Вайс

Рэйчел Вайс ( ; 7 наурыз 1970, Лондон, Ұлыбритания) — британдық кино және театр актисасы. «Оскар сыйлығы» жүлдесінің номинанты атанған. Балалық шағы Рэйчел Ханна Вайс 1970 жылы 7 наурызда Ұлыбританияның Лондон қаласында дүниеге келген. Оның әкесі Джордж Вайс, ұлты бойынша еврей, Венгрияда дүниеге келген. Еврейліктерді жақтырмайтын адамдардан қашып, Англияға көшуге мәжбүр болды. Рейчелдің анасы, Эдит Рут, Венада туып өскен. Оның қанында да еврей қаны бар. Рэйчелдің айтуы бойынша, ол «интеллектуалды еврей үйінде» өскен және өзін еврей деп санайды. Актрисаның Минни атты апайы бар. Вайс ағылшын тілін Кэмбридж университетінде оқыған. Cambridge Talking Tongues атты студенттерге арналған драмалық группаның негіздеушілерінің бірі болған. Мансап 1994 жылы Gielgud театрында қойылған Design for Living пьесасындағы рөлі Рэйчелға табыс әкеледі. Сол жылы «Цепная реакция» фильмінде түсіп, кейіннен Бернардо Бертолуччидің «Ускользающая красота» фильмінде рөлге ие болады. «Мумия» (1999 жыл) және «Константин: Повелитель тьмы» (2005) фильмдері де оның танымал атануына өз үлесін қосқан болатын. Вайс 2005 жылы Джон ле Карренің кітабынан түсірілген «Преданный садовник» фильмінде түсіп, «Алтын глобус» және «Оскар сыйлығы» сыйлықтарының номинанты атанған. 2006 жылы «Фонтан» және «Мои черничные ночи» фильмдерінде рөлдерге ие болады. Жеке өмірі Вайстың американдық режиссер Даррен Аронофски атты жігіті болды. 2006 жылдың 31 маусымында екеуінің ұлдары Генри дүниеге келеді. Бірақ, 2010 жылдың 9 қарашасында олар бірге тұрмайтындығы және кездеспейтіндігі жайлы айтады. Оған қарамастан, олар достар болып қалды және ұлдарын бірге асырап жатыр. Рэйчел 2011 жылдың 22 маусымында Нью-Йорк қаласында Дэниел Крэйгпен некеге отырды. Фильмография Дереккөздер Сыртқы сілтемелер * [http://www.imdb.com/name/nm0001838/ Рэйчел Вайс] * [http://www.tv.com/people/rachel-weisz/ Рэйчел Вайс.]
Джакомо Маттеотти

Джакомо Маттеотти (, Фратта-Поесине, Ровиго провенциясы - , Рим) - Италия социалистік партиясы (ИСП) басшыларының бірі. 1919 жылы Ф.Турати және басқа да реформистермен бірге ИСП-ын фашизмге батыл қарсы шығуға шақырды. Фашистік тәртіп пен оның қулық-сұмдықтарын әшкереледі. 1924 жылы фашистер ұрлап әкетіп өлтірді. Дереккөздер
Альберт Матьез

Альбер Матьез (; 10 қаңтар 1874 жыл, Ла-Брюйер, Жоғарғы Сона департаменті — 26 ақпан 1932 жыл, Париж) - француз тарихшысы, Ұлы француз революциясы тарихын зерттеуші, доктор. 1907-1908 ж. Матьез буржуазиялық-либералдық Альбер Олар мектебінен қол үзді. Робеспьердің шынайы тарихи бейнесін қалпына келтіруге тырысты. Ж.Ж. Дантонды дәріптеушілікке қарсы шығып, оның Ұлы Француз революциясы алдындағы қателігін әшкереледі. Ж.Жорестен кейін буржуазиялық-либералдық тарихнамаға қарсы батыл күрес жүргізді. Дереккөздер
Матьяш Корвин

Матьяш I Корвин, немесе Матьяш Хуньяди (мажар: Hunyadi Mátyás, румын: Matei Corvin, хорват: Matija/Matijaš Korvin, словак: Matej Korvín, чех: Matyáš Korvín; 23 ақпан 1443 — 6 сәуір 1490) — 1458-90 жылдардағы Мажар патша. Ұсақ және орта феодалдар мен қалаларға иек артып, елді бір орталыққа бағындыру саясатын жүргізді, тұрақты әскер құрды. Венгрия тәуелсіздігіне қауіп төндіріп келген Осман империясына тойтарыс берді. 1468 жылы Чехияға қарсы соғыс ашып, Моравияны, Силезияны қосып алды. 1485 жылы Венаға ие болды. Дереккөздер
Георг Людвиг фон Маурер

Георг Людвиг фон Маурер (; , Эрпольцхайм — , Мюнхен) - неміс тарихшысы, маркалық немесе қауымдық теорияны жасаушы. 1826 жылдан Мюнхен университетінің заң прфессоры. Көп жылдар бойы Бавария үкіметінде жауапты қызметтер атқарды. Маурер конститутциялық монархияны жақтады. Марксизмнің негізін салушылар Маурер еңбектерін жоғары бағалай отырып, оның әр дәуірдегі тарихи деректерді шатастыру, тарихтағы зорлық-зомбылық әдістерін жете бағаламау сияқты кемшіліктерін қатаң сынады. Дереккөздер
Даррен Аронофски

Даррен Аронофски (, 12 ақпан 1969, Бруклин, Нью-Йорк, АҚШ) — америкалық режиссер, продюсер. Өмірбаяны Аронофски Нью-Йоркте, Бруклинде, мектеп мұғалімінің отбасында дүниеге келген. Оның әкесі Абрахам (Абе) химия пәнінің оқытушысы болған. Анасы, Шарлотта Аронофски, 1941 жылы Бруклинде туған. Даррен елінің ең үздік мектептерінің бірі — Эдвард Мэроудың орта мектебін бітірді (Нью-Йорк). Мектепті бітірісімен, 6 ай шамасында Еуропа, Гватемала жерлеріне саяхаттаған. Ал 1987 жылы Гарвард университетіне түсіп, кино және антропологияны оқыған. 1990 жылы ғылыми жоба ретінде ең бірінші фильмін түсіреді («Чистка супермаркета»). 1991 жылы тағы да қысқа фильм түсіріп (Печенье с предсказанием), Гарвард университетін беспен бітіреді. Бір жыл өткен соң Даррен Лос-Анжелеске көшеді де, американдық кино өнерінің институтына түседі. Нью- Йоркке оралған соң, 1995 жылы Аронофски «Пи » атты фильмін түсіреді. 2000 жылы «Реквием по мечте» фильмі шығып, үлкен табыс әкеледі және көптеген сыйлықтарға ие болады. 2006 жылдың 2 қыркүйегінде «Фонтан» атты фильмі жарық көреді. Аронофскидің «Рестлер» және «Қара аққу » атты фильмдері, оның ең үздік фильмдер, болып саналды. Жеке өмірі 2001 жылы Аронофски англиялық актриса Рэйчел Вайспен кездесе бастайды, 2006 жылдан бастап олар бірге тұрады және осы жылы олардың ұлдары дүниеге келеді. Бірақ, 2010 жылдың қараша айында олар ендігі кездеспейтіндігі жайлы жариялайды. Дереккөздер Сыртқы сілтемелер * [http://www.darrenaronofsky.com/ Даррен Аронофскидің жеке сайты] * [http://www.imdb.com/name/nm0004716/ Даррен Аронофски жайлы] * [http://www.cinematheque.ru/post/139063 Даррен Аронофскимен сұхбат]
Торри Девито

Торри Джоэл Девито (; 8 маусым, 1984, Хантингтон, Нью-Йорк) - американдық актриса, скрипкашы, бұрынғы фотомодель. Өмірбаяны Торри Девито 1984 жылы 8 маусымда Хантингтонда дүниеге келді. Оның әкесі, Либерти Девито шамамен 28 жыл бойы Билли Джоэлдың барабаншысы болды. Торри 6 жасынан мектебінде скрипкада ойнай бастайды. 15 жасында жарнамаларда түсіп, Майами мен Чикагодағы Ford Models агенттігінде жұмыс жасады. Бірнеше жыл бойы модель болғаннан кейін, актерлық карьераға көшеді. 2005 жылы «Красивые люди» драмалық сериалындағы басты актрисаларының бірі болады. 2008 жылы «Холм одного дерева», кейіннен «Лето наших надежд», «Клиника», «Дрейк и Джош», «Король Квинса», «C.S.I.: Место преступления Майами», «Касл» сериалдарында, «Я всегда буду знать, что вы сделали прошлым летом» фильмінде және «Улики» триллерінде түседі. Ал 2012 жылы «Дневники вампира» сериалында Мередит рөлін иеленеді. Жеке өмірі 2011-2013 жылдарда Торри Пол Уэсли актерымен некеде болады. 2013 жылы жұп ажырасып кетті. Дереккөздер Сыртқы сілтемелер * [http://www.imdb.com/name/nm1722914/ Торри Девито] * [https://twitter.com/TorreyJDeVitto Торри Девито.]
Қызылсерік

Қызылсерік – Тарбағатай жотасының солтүстік-батыс бөлігіндегі тау сілемі. Географиялық орны Абай облысы Үржар ауданы Қазымбет ауылының солтүстік-шығысында 24 км жерде орналасқан. Жер бедері Абсолюттік биіктігі 2033 м, солтүстік-батыстан оңтүстік-шығысқа қаарай 13 км-ге созылған, енді жері 4 км. Беткейлері тіктеу. Батысы, солтүстігі және шығысымен Базар, оңтүстігінде Қусақ өзендерінің салалары тау бөктеріндегі бұлақтардан бастау алады. Батысында Базар, Үржар, оңтүстігінде Тікжолдың асуы орналасқан. Өсімдігі Тау шатқалында көк терек, қайыңнан тұратын орман, қара және қызғылт қоңыр топырақ жамылғысында бұта аралас астық тұқымдас шөптесіндер өседі. Дереккөздер
Тарбағатай

Тарбағатай мына мағыналарға сілтеуі мүмкін: * Тарбағатай ауданы * Тарбағатай жотасы * Тарбағатай тауы * Тарбағатай аймағы * Тарбағатай кемпіршөбі * Тарбағатай көшесі (Астана) * Тарбағатай (ауыл) * Тарбағатай ауылдық округі * Тарбағатай көшесі (Алматы) * Тарбағатай дембеті * Тарбағатай халық театры
Mac OS

Mac OS (Macintosh Operating System) — Apple корпорациясының жеке меншік операциялық жүйелер топтамасы. 2011 жылдың мамырындағы дерек бойынша қолданушылар саны бойынша Mac OS әлемде ең танымал бағдарламалар жасақтама топтасмаларындағы үлесі 5,4%-бен екінші орындағы құрады. Ол Macintosh дербес компьютерлері үшін жасалған. Қазіргі заманғы компьютерлерде Графикалық интерфейстің кеңінен қолдау табуында Mac OS топтамасының орны зор. Ол бірінші рет 1984 жылы Macintosh 128K дербес компьютерінде орнатылған. Apple компаниясы Macintosh-тың «барлығына ортақ компьютер» болуын қалады. «Mac OS» деген терминнің өзі жүйенің 1990 жыдларда ресми түрде қолданып басталғанға дейін қолдалданысқа енбеді. Содан бері бұл термин Макинтош операциалды жүйесілерінің бәріне қолдалынып келеді, себебі ол оның басқа опериациалды жүйелер контекстінде ерекшеленуіне жол береді. Mac OS-ның ертеректегі нұсқалары Mac компьютерлерінің Motorola 68k процессорларымен ғана танымал болса, қазіргі күнгі нұсқалары PowerPC&nbsp;(PPC) архитектурасымен&nbsp;танымал. Төменде Mac OS-нің ертеректегі нұсқалары кесте түрінде келтірілген: Тағы қараңыз * Қолданбалы бағдарлама (Windows ортасындағы) Дереккөздер
Адам (фильм)

«Адам» — Макс Майер атты режиссердің 2009 жылы шыққан фильмі. Сюжеті Адам (Хью Дэнси) Аспергер синдромымен аурады және шағын фирмада инженер-электроншы болып жұмыс жасайды, астрономиямен қызығады. Біраз уақыт бұрын, оның әкесі өмірмен қоштасып, Адам үлкен баспанасында жалғыз қалады. Уақыт өте келе, Бет (Роуз Бирн) атты әдемі көршісі пайда болады. Бет бала бақшада жұмыс жасап, бос уақытында балаларға арналған кітап жазуды ұнатады. Ол Адамға бірден ұнайды, бірақ Адам сезімдері жайлы айтуға батылы бармай, бірінші қадам жасауға қорқады. Рөлдегілер * Хью Дэнси — Адам Раки * Роуз Бирн — Бет Бакуолд * Питер Галлахер — Марти Бакуолд * Эми Ирвинг — Ребекка Бакуолд * Фрэнки Фэйсон — Харлан * Марк Линн-Бэйкер — Сэм Клайбер * Хэвилэнд Моррис — Лира Дереккөздер Сыртқы сілтемелер * [http://www.foxsearchlight.com/adam/ Фильмнің ресми сайты] * [http://www.imdb.com/title/tt1185836/ Адам(фильм)] * [http://www.allmovie.com/movie/v476948 «Адам»] * [https://www.youtube.com/watch?vIyW3v3qnJVk&NR1 Трейлер]
Хью Дэнси

Хью Дэнси (; 19 маусым, 1975 жыл) — британиялық актер. Өмірбаяны Хью Дэнси 1975 жылдың 19 маусымында Ұлыбританияның Стоук-он-Трент атты қалада дүние есігін ашады. Оңың әкесі, Джонатан Дэнси, британиялық философ және танымал ғалым болған. Ал анасы, Сара, баспагер болып жұмыс жасаған. Хьюдың ағасы мен апайы бар. Ағасы Джек туристтік фирмада, ал апайы Кейт - Save the Children ұйымында істеген. Дэнси Винчестер-колледжін және Оксфорд университетінің Санкт-Питер колледжін бітіріп, 18 жасында Шекспирдің «Двенадцатая ночь» пьесасында түседі. 1999 жылы Cold Feet сериалында Дэнни кейіпкерінің рөлін иеленеді. 2007 жылы «Journey’s End» атты қойылымда басты рөлді ойнайды. 2009 жылы «Адам» фильмінде Асперг синдромымен ауратын Адамның рөліне ие болады. Сол жылы Айла Фишермен бірге «Шопоголик» фильмінде түседі. Жеке өмірі Хью «Вечер» фильмінің түсірілімінде Клэр Дэйнспен танысып, екеуі бірден кездесе бастайды. 2009 жылдың қыркүйегінде екеуі Францияда некеге отырады. 2012 жылдың 17 желтоқсанында олардың Сайрус Майкл Кристофер Дэнси атты ұлдары дүниеге келеді. Бұған дейін, Дэнси Энни Моррис атты белгілі суретшімен кездескен. Сыртқы сілтемелер * [http://www.imdb.com/name/nm0199215/ Хью Дэнси]
Айла Фишер

Айла Лэнг Фишер (; 3 ақпан 1976 жыл, Маскат, Оман) — австралиялық актриса. «Дома и в пути» операсында Шеннон Рид рөлін ойнаған. 2005 жылы Винс Вон және Оуэн Уилсонмен бірге «Шақырылмаған қонақтар » комедиясында, «Шопоголик », «Иллюзия обмана», «Ұлы Гэтсби » фильмдерінде түскен. Өмірбаяны Фишер Омандағы Маскат қаласында туып, 9 айына дейін тұрған. Олардың отбасында Айладан басқа тағы 4 бала болған. Айла әлі 1 жасқа толмай, олар Аустралиядағы Перт қаласына көшеді. Айланың күйеуі Саша Барон Коэн. Екеуінің 2007 жылы 19 қазанда Лос-Анжелес қаласында туған Олив және 2010 жылы тамыз айында туған Элула Лотти Мириам атты қыздары бар. 2015 жылы Монтгомери Мозес Брайан Барон Коэн атты ұлды туған. Мансабы Айла 9 жасынан австралиялық жарнамаларда түсе бастайды. Кейіннен «Бей-Сити» және «Райский пляж» сериалдарында түседі. 1994 жылдан 1997 жылға дейін «Дома и в пути» сериалында Шеннон Ридтің рөлін ойнайды. 2001 жылы Фишер «Бассейн» неміс фильмінде Кимнің рөлін ойнайды. 2002 жылы Айла Скуби-Ду фильмінде Мэри Джейннің рөлімен танымал болады. 2003 жылы Wannabes комедиясында Кристидің рөлін ойнайды. "Шақырылмаған қонақтар" фильмінде Винс Вон, Оуэн Уилсон, Кристофер Уокен, Рэйчел МакАдамс сияқты актерлермен түсіп, сыйлыққа ие болады. 2006 жылы «Лондон» драмасында Джессика Бил, Крис Эванс және Джейсон Стэтхем сияқты актерлерімен ойнайды. Джейсон Биггзпен бірге "Женюсь на первой встречной" комедиясында түсіп, Кейтидің рөлін алады. 2007 жылы «Обман» триллерінде Джозеф Гордон-Левитт және Мэттью Гудпен түседі. 2010 жылы Фишер «Руки-ноги за любовь» комедиясында басты рөлді ойнап, 2012 жылы «Холостячки» фильмінде түседі. Дереккөздер Сыртқы сілтемелер * [http://www.imdb.com/name/nm0279545/ Айла Фишер]